একথা অনেকেই মানবেন যে সেনাবাহিনীর ভেতরেও কমান্ডিং অফিসারদের বিরুদ্ধে অন্য অফিসারদের/সেনাদের ন্যায় অন্যায় অনেক অভিযোগ থাকতেই পারে। এই সব সদস্যদের কি তাহলে উচিত হবে এসমস্ত অভিযোগ এখন থেকে জনসমক্ষে হাটে হাঁড়ি ভেঙ্গে প্রকাশ করা? তাহলে বরং এক কাজ করো। আজ থেকে এই সব দরবার করার ট্রেডিশন তুলে দাও। অফিসারদের একের বিরুদ্ধে অপরের ক্ষোভ, প্রতিষ্ঠানের ভেতরের ক্ষোভ, সেনা সদস্যদের একজনের অন্যদের বিরুদ্ধে যত ক্ষোভ অভিযোগ (যে সবের কথা টেপটিতেও কিছুটা উঠে এসেছে) – সব না হয় এখন থেকে প্রেস কনফারেন্স করেই দেয়া শুরু হোক। সরকার প্রধানরা সে সব খবরের কাগজ পড়েই না হয় জেনে নেবেন। দেশের শত্রুরাও সে সব পড়ে ড্রইং রুমে বসে হাততালি দিক। দরবার করে আর সময় নষ্ট করা কেন? রুলস রেগুলেশন, কোড, ডিসিপ্লিন এসবের তো তাহলে কোন দরকার নেই, এমনকি সেনাবাহিনীতেও! এই টেপটির উদ্দেশ্য কি দেশের ভেতর/বাইরের শত্রুদের কাছে এই message দেয়া যে এই দেশের সরকারের বিরুদ্ধে সেনাবাহিনীর যথেষ্ট ক্ষোভ রয়েছে, vulnerability রয়েছে? যাতে করে শত্রুরা এখন নতুন মতলব ভাজতে পারে? চমৎকার দায়িত্বশীলতা ও দেশপ্রেম! দেশ যখন থমথমে যুদ্ধকালীন পরিস্থিতির মত নিরাপত্তা হুমকীর সম্মূখীন আর severe এই সংকটে ছড়িয়ে দেয়া টেপটিকে তুমি বসে বসে defend করছো? তাও সেটা কেমন আঙ্গিকে ছড়ানো হল সেটা একবারও প্রশ্ন করছো না? প্রায় তিন ঘন্টার এই মিটিংয়ের ঠিক কতটুকু cover করা হয়েছে এই টেপটিতে সেটাও কি লক্ষ করোনি? এডিট করে বেছে বেছে সেনা কর্মকর্তাদের (who are supposed to be officers and gentlemen) কোন্ অংশগুলো ছড়ানো হয়েছে বলো তো? তাতে সেনাবাহিনীর সম্মান আর ইমেজ খুব বৃদ্ধি পেয়েছে কি? সেনাবাহিনীকে কে বা কারা কি প্রক্রিয়ায় ডোবাচ্ছে এবং কিভাবে ডোবাচ্ছে সেটাও না বুঝে লেগে পড়েছো তাদেরই হয়ে ওকালতি করতে? আমাকে বলছো আমি নাকি ভাবমূর্তি নষ্ট করছি? টেপ রিলিজকারীরা কি ভাবমূর্তির আর কিছু আস্ত রেখেছে যে নতুন কারও দরকার হবে সেটা নষ্ট করার জন্য? সত্যিই কি সবাই এত অন্ধ হয়ে গেছে?